KOMISSION ASETUS (EY) N:o 1295/97,
annettu 3 päivänä heinäkuuta 1997,
Färsaarilta peräisin olevien CN-koodiin ex 2309 90 10, ex 2309 90 31 ja ex 2309 90 41 kuuluvien kalanrehujen 5 000 tonnin vuosittaisen tariffikiintiön hallinnoinnista tehdyn neuvoston päätöksen 97/126/EY soveltamista koskevista yksityiskohtaisista säännöistä annetun asetuksen (EY) N:o 955/97 oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan yhteisön sekä Tanskan hallituksen ja Färsaarten maakuntahallituksen välisen sopimuksen tekemisestä 6 päivänä joulukuuta 1996 tehdyn neuvoston päätöksen 97/126/EY (1) ja erityisesti sen 2 artiklan,
sekä katsoo, että
komission asetuksessa (EY) N:o 955/97 (2) vahvistetaan Färsaarilta peräisin olevien CN-koodiin ex 2309 90 10, ex 2309 90 31 ja ex 2309 90 41 kuuluvien kalanrehujen 5 000 tonnin vuosittaisen tariffikiintiön hallinnointia koskevat yksityiskohtaiset soveltamissäännöt,
asiavirheen vuoksi tuotteiden enimmäismäärää, jota mainitun kiintiön mukaisesti esitetty kukin tuontitodistushakemus voi koskea, on muutettu suhteessa siihen määrään, joka on vahvistettu aiemman sopimuksen soveltamiseksi komission asetuksen (ETY) N:o 641/92 (3), joka on kumottu asetuksella (EY) N:o 955/97, soveltamista koskevilla yksityiskohtaisilla säännöillä; sen vuoksi kyseinen virhe olisi korjattava muuttamalla edellä mainittua asetusta (EY) N:o 955/97, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 955/97 3 artiklan 1 kohdassa ilmaisu "200 tonnin" ilmaisulla "1 000 tonnin".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tätä asetusta sovelletaan sen voimaantulon jälkeisen kalenteriviikon alusta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä heinäkuuta 1997.